* **Αλσατία – Μέλανας Δρυμός 7 μέρες 16-22/12/24, 03-09/01/25. Οδικώς – Αεροπορικώς // Αεροπορικώς – Οδικώς**

**1η Μέρα | Θεσσαλονίκη – Ζάγκρεμπ.**

Συγκέντρωση νωρίς το πρωί στα γραφεία μας και αναχώρηση για Ζάγκρεμπ. Άφιξη και τακτοποίηση στο ξενοδοχείο μας.

**2η Μέρα | Ζάγκρεμπ – Λιουμπλιάνα –Μιλάνο .**

Πρωινό και στη συνέχεια θα αναχωρήσουμε για την Λιουμπλιάνα. Άφιξη και ξεκινάμε την περιήγηση μας στην πόλη που είναι χτισμένη στις όχθες του ομώνυμου ποταμού, με έντονα στοιχεία από την Αυστριακού τύπου αρχιτεκτονική σε αρκετά κτίρια. Θα δούμε το παλαιό Δημαρχείο και τον Καθεδρικό Ναό που δεσπόζουν την πόλη. Αναχώρηση για το Μιλάνο. Άφιξη στην πρωτεύουσα της Λομβαρδίας και αμέσως θα ξεκινήσουμε την περιήγηση μας στο ιστορικό κέντρο. Πρώτα, θα δούμε τον καθεδρικό ναό της πόλης, τον περίφημο Ντουόμο, χτισμένο στα πρότυπα της γοτθικής αρχιτεκτονικής του 14ου αιώνα. Στη συνέχεια θα περπατήσουμε στη γκαλέρια Βιττόριο Εμμανουέλε Β΄ με τις πολυτελείς μπουτίκ και τα σικ εστιατόρια, αφιερωμένη στον πρώτο βασιλιά της ομόσπονδης Ιταλίας. Ολοκληρώνουμε τη περιήγηση μας στην ξακουστή Σκάλα του Μιλάνο, ίσως το θέατρο με την καλύτερη ακουστική στον κόσμο. Τακτοποίηση στο ξενοδοχείο

**3η Μέρα Μιλάνο - Φράιμπουργκ**

Πρωινό και αναχώρηση για το Φράιμπουργκ. Άφιξη και ξεκινάμε την περιήγηση μας. Το Φράιμπουργκ είναι από τις γνωστότερες και πλέον φημισμένες πανεπιστημιουπόλεις της Γερμανίας, όπου και θα περιηγηθούμε περιπατητικά στο ιστορικό κέντρο της πόλης για να δούμε τον εντυπωσιακό Καθεδρικό Ναό του 13ου αιώνα, χαρακτηριστικό δείγμα ρωμανικού και γοτθικού ρυθμού. Επίσης θα δούμε το ιστορικό Κάουφχαους του 16ο αιώνα που θυμίζει το γεγονός πως η πόλη στο παρελθόν υπήρξε σημαντικό εμπορικό κέντρο. Η βόλτα θα ολοκληρωθεί στην Πλατεία του ∆ηµαρχείου από το οποίο ξεκινά ένα μοναδικό σύμπλεγμά καναλιών και στενών πλακόστρωτων οδών µε παραδοσιακά εστιατόρια που φημίζονται για τις τοπικές λιχουδιές από κυνήγι, αριστοκρατικά καφενεία και μπυραρίες. Τακτοποίηση στο ξενοδοχείο μας.

**4η Μέρα | Φράιμπουργκ – Στρασβούργο – Μπάντεν / Μπάντεν**

Πρωινό και αναχωρούμε για την πρωτεύουσα και την κυριότερη πόλη του νομού του κάτω Ρήνου, το Στρασβούργο. Θα μας εντυπωσιάσουν τα επιβλητικά κτίρια, τα γραφικά δρομάκια, τα λιθόστρωτα στενά, το πρότυπο δίκτυο συγκοινωνιών, τα ατελείωτα κανάλια, το έντονο υδάτινο στοιχείο της και η ιδιαίτερη αρχιτεκτονική της. Μοναδική πινελιά στη γραφικότητα της περιοχής προσδίδει η Petite France, μια περιοχή η οποία μοιάζει να είναι βγαλμένη από τα παραδοσιακά παραμυθία του Σαρλ Περώ και την εποχή του 1600. Το εμπόριο και οι παραδοσιακές δραστηριότητές είναι αυτές που συνέβαλαν καθοριστικά στην ανάπτυξη της. Μια ματιά στο φράγμα Βομπάν θα μας πείσει για το μέγεθος των αμυντικών έργων, τα οποία έλαβαν χώρα περί το 1700. Ο προτεσταντισμός είναι έντονος στη περιοχή γεγονός το οποίο αποτυπώνεται και στη στενή σχέση μεταξύ της πόλεως και της γειτονικής Γερμανίας. Ένα από τα σημαντικότερα ιστορικά γεγονότα τα οποία διαδραματίστηκαν στην πόλη αυτή είναι το τύπωμα του πρώτου βιβλίου το 1450 από το Γουτεμβέργιο. Επισκεπτόμενοι την πόλη αυτή θα δούμε τον καθεδρικό ναό, ένα από τα υψηλότερα κτίρια στην Ευρώπη με ύψος 150 μέτρα, το εντυπωσιακό παλάτι Ροχάν με τα 3 μουσεία και άλλα. Το Στρασβούργο είναι η μόνη πόλη στον κόσμο, μαζί με τη Γενεύη, που δεν είναι πρωτεύουσα κράτους, αλλά φιλοξενεί την έδρα σημαντικών διεθνών θεσμών. Το Ευρωπαϊκό Κοινοβούλιο, το Συμβούλιο της Ε.Ε. και το Δικαστήριο Ανθρωπίνων Δικαιωμάτων κινούν τα νήματα της Γηραιάς Ηπείρου από την πόλη της βορειοανατολικής Γαλλίας. Ελεύθερος χρόνος στο κέντρο της πόλης, όπου σας προτείνουμε να δοκιμάσετε τα γευστικότατα μάκαρόν. Στη συνέχεια αναχωρούμε για το Μπάντεν - Μπάντεν που φημολογείται ότι λένε δύο φορές το όνομα του, λόγω της ομορφιάς του. Βρίσκεται στη Γερμανία και είναι κτισμένο σε ρυθμό Μπαρόκ. Μια καταπράσινη πόλη με μεγάλα πάρκα η οποία φημίζεται επίσης για τα θερμά Λουτρά της, που σώζονται από τα Ρωμαϊκά χρόνια. Θα επισκεφθείτε το Καζίνο για να θαυμάσετε το υπέροχο κτίριο στο οποίο στεγάζεται. Ελεύθερος χρόνος. Επιστροφή στο Φράιμπουργκ.

**5η Μέρα | Φράιμπουργκ – Δρόμοι κρασιού (Κολμάρ – Εγκισάιμ – Ρίκβιρ).**

Πρωινό και αναχωρούμε για το Γαλλικό Κολμάρ, το στολίδι της Αλσατίας που βρίσκεται στο ‘’δρόμο του κρασιού’’ και φημίζεται για αυτά. Περιηγηθείτε στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Θα θαυμάσουμε το δημαρχείο, τον καθεδρικό ναό αφιερωμένο στον Άγιο Μαρτίνο, όπως επίσης και μικρές πανέμορφες πλατείες με ενδιαφέρουσες υπαίθριες αγορές. Θα έχουμε ελεύθερο χρόνο στο πιο όμορφο σημείο της παλαιάς πόλης, την Μικρή Βενετία που χαρακτηρίζεται από κανάλια, περίτεχνες γέφυρες, αριστοκρατικά καφέ και γκουρμέ εστιατόρια. Συνεχίζουμε για το γραφικό χωριό Εγκισάιμ στη βόρειο - ανατολική Γαλλία, στο οποίο οι λέξεις ποτέ δεν μοιάζουν αρκετές για να περιγράψουν την ομορφιά του. Βρίσκεται απλωμένο γύρω από ένα φρούριο του 8ου αιώνα και έχει αλλάξει ελάχιστα τους τελευταίους πέντε αιώνες. Το χωριό οχυρώθηκε για πρώτη φορά το 1257 και τον 16ο αιώνα κατασκευάστηκαν στενά πέτρινα σοκάκια σε κύκλους, δίνοντας στο Εγκισάιμ έναν μοναδικό χαρακτήρα. Το κλίμα της περιοχής είναι ιδανικό για αμπελοκαλλιέργεια. Έτσι οι περισσότεροι κάτοικοι του είναι αμπελουργοί τα σπίτια τους τα χρησιμοποιούν σαν κελάρια και μαγαζιά όπου οι πολυάριθμοι τουρίστες μπορούν να γευτούν ή και να αγοράσουν το κρασί τους. Τελευταία μας στάση το χωριό Ρικβίρ. Περιτριγυρισμένο από επάλξεις, το χωριό έχει επιβιώσει από πολέμους και έχει παραμείνει ανέπαφο. Δείτε τους μικροσκοπικούς δρόμους, τους οχυρούς τοίχους και τα σπίτια του 16ου αιώνα, θαυμάζοντας την αρχιτεκτονική αρμονία. Ελεύθερος χρόνος και αργά το απόγευμα θα επιστρέψουμε στο ξενοδοχείο μας στο Φράιμπουργκ

**6η Μέρα | Φράιμπουργκ – Ημερήσια εκδρομή στη Χαϊδελβέργη. (Προαιρετική)**

ΗΠρωινό και αναχωρούμε προαιρετικά για την Χαϊδελβέργη. Άφιξη και ξεκινάμε την περιήγησή μας σε μια από τις ομορφότερες και γραφικότερες πόλεις της Γερμανίας, τη Χαϊδελβέργη. Μια πόλη η οποία υπήρξε το κέντρο του γερμανικού ρομαντισμού και διαθέτει το παλαιότερο πανεπιστήμιο της χώρας ιδρυμένο το 1386. Δεν είναι τυχαίο που αποκαλείται η ακαδημαϊκή Μητρόπολη της Ευρώπης. Ξεκινάμε την περιήγησή μας στην παραμυθένια πόλη, όπου θα δούμε το Παλάτι, κτισμένο στις πλαγιές του βουνού Konigstuhl και την οδό των φιλοσόφων, από την οποία μπορείτε να απολαύσετε την πιο ωραία θέα της πόλης. Ο κεντρικός δρόμος είναι το βασιλικό μίλι με 1,6 χλμ. μήκος, εκεί βρίσκεται και το πιο παλιό ξενοδοχείο της πόλης "Zum Ritter" το οποίο λειτουργεί από το 1592. Οι δυο ωραιότερες εκκλησίες είναι αυτές του Αγίου Πνεύματος και του πανεπιστήμιου. Δε θα παραλείψουμε να ανεβούμε την ιστορική γέφυρα, όπου βρίσκεται το άγαλμα της Αθηνάς και τα αγάλματα - σύμβολα των μεγαλύτερων ποταμιών της νότιας Γερμανίας. Ελεύθερος χρόνος για σουβενίρ και αγορές. Αργά το απόγευμα θα επιστρέψουμε στο Φράιμπουργκ.

**7η Μέρα | Φράιμπουργκ – Βασιλεία – Πτήση επιστροφής.**

Πρωινό και άμεση αναχώρηση για το αεροδρόμιο στη Βασιλεία για την πτήση της επιστροφής.

**Σημείωση: Το 7ημερο πρόγραμμα στις 03/01/25 πραγματοποιείται αντίστροφα**

|  |  |  |  |  |
| --- | --- | --- | --- | --- |
| **Αλσατία - Μέλανας Δρυμός 7 μέρες** | | **16/12/24 & 03/01/25** | | |
| **Ξενοδοχεία** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Hotels 3\* & 4\* | 460 | 280 | 295 | AirExplore 22/12/24 : Βασιλεία - Θεσσαλονίκη: 10:30 - 12:30  03/01/25:  Θεσσαλονίκη – Βασιλεία: 09:00-10:30 |
|
|
|
| **Περιλαμβάνονται:** Mια αποσκευή 23kg το άτομο & μια χειραποσκευή 8kg το άτομο.| Περιηγήσεις σύμφωνα με το πρόγραμμα | Πρωινό καθημερινά | Μεταφορές - Περιηγήσεις με πολυτελές λεωφορείο σύμφωνα με το πρόγραμμα **Δεν περιλαμβάνονται:** Σύνολο φόρων 85 κατ’ άτομο | Check points: 30€ το άτομο. Προαιρετική εκδρομή στη Χαϊδελβέργη: 50€ οι ενήλικες & 35€ τα παιδία 2-12 ετών. | Είσοδοι σε μουσεία & θεάματα, οτιδήποτε προαιρετικό ή προτεινόμενο | | | | | |
|